Interleukin 12

**Interleukin 12** (**IL-12**) je interleukin koji prirodno proizvode dendritske ćelije, makrofage i ljudski B-limfoblastoidne ćelije (NC-37) u odzivu na antigensku stimulaciju.

## Gen i struktura

IL-12 se sastoji od snopa sa četiri alfa heliksa. To je heterodimerni citokin kodiran sa dva posebna gena, IL-12A (p35) i IL-12B (p40). Aktivni heterodimer, i homodimer p40 se formiraju nakon sinteze proteina.

## Funkcije

IL-12 učestvuje u diferencijaciji naivnih T ćelija u Th0 ćelije koje se dalje razvijaju u bilo Th1 ćelije ili Th2 ćelije. On je poznat kao stimulišući faktor T ćelija, koji može da stimuliše njihov rast i funkciju. On podstiče produkciju interferona gama (INF-γ) i tumor nekrosis faktora-alfa (TNF-α) iz T i prirodni ubica (NK) ćelija, i umanjuje IL-4 posredovanu IFN-γ supresiju. T ćelije koje proizvode IL-12 imaju koreceptor, CD30, koji je asociran sa IL-12 aktivnošću.

IL-12 igra važnu ulog u aktivnostima prirodnih ubica ćelija i T limfocita. IL-12 posreduje povećanje citotoksične aktivnosti NK ćelija i CD8+ citotoksičnih T limfocita. Isto tako izgleda da postoji link između IL-2 i prenosa IL-12 signala u NK ćelijama. IL-2 stimuliše izražavanje dva IL-12 receptora, IL-12R-β1 i IL-12R-β2, održavajući izražavanje kritičnog proteina u IL-12 signalizaciji u NK ćelijama. Poboljšan funkcionalni odziv se manifestuje IFN-γ produkcijom i ubijanjem ciljnih ćelija.

IL-12 takođe ima antiangiogenetsku aktivnost. To se ostvaruje putem povećanja produkcije interferona gama, koji povećava proizvodnju hemokina zvanog induktivni protein-10 (IP-10 il CXCL10). IP-10 posreduje antiangiogenetski efekat. Zbog njegove sposobnosti da indukuje imuni odziv i njegove antiangiogenetske aktivnosti, postojao je interest za IL-12 testiranje kao mogućeg antitumorskog leka. Međutim, dosad nije bilo je pokazano da poseduje značajnu aktivnost na tumorjima. Postoji link između IL-12 i autoimunih bolesti kao što je psorijaza i upalna bolest creva, što može biti koristno u razvoju novih tretmana.

## Transdukcija signala

IL-12 se vezuje za IL-12 receptor, koji je heterodimerski formira od **[[IL-12R beta 1|IL-12R-β1]]** i **[[IL-12R beta 2|IL-12R-β2]]**. IL-12R-β2 se smatra da igra ključnu ulogu IL-12 funkciji, pošto nađen na aktiviranim T ćelijama i stimulisan je citokinima koji promovišu razvoj Th1 ćelije i inhibiran onima koji promovišu razvoj Th2 ćelija. Nakon vezivanja, IL-12R-β2 podleže tirozin fosforilaciji i stvara mesta za vezivanje kinaza, **[[Tyk2]]** i **[[Jak2]]**. One su važne za aktivaciju kritičnih transkripcionih faktora kao što je CTAT4 koji je impliciran u IL-12 signalizaciju u T ćelijama i NK ćelijama. Ovaj put je poznat kao JAK-CTAT put.

## IL-12 i autoimunitet

IL-12 administracija kod ljudi obolelih od autoimunih bolesti je pokazala da on pogoršava autoimuni fenomen. Veruje se da je to zbog njegove ključne uloge u indukciji Th1 imunog odziva. U kontrastu s tim, IL-12 gen nokaut kod miševa ili tretman sa IL-12 specifičnim antitelima umanjuje manifestacije bolesti.

Rezultati objavljeni u Žurnalu za kliničku iminologiju iz studije gde su miševi koji su odgojeni da budi alergični na kikiriki, su pokazali da IL-12 nije prisutan. To ukazuje na mogućnost da ovaj molekul normalno zaustavlja razvoj alergija na hranu. Dalja istraživanja su u toku da bi se utvrdilo da li su ovi rezultati promenljivi kod ljudi.

## Povezano
* CNTO 1275

## Reference

## Vanjske veze
*